
ประกาศองค์การบริหารส่วนตำบลโมคลาน

เรื่อง  แจ้งเตือนและเตรียมความพร้อมการป้องกันและแก้ไขปัญหาอุทกภัย วาตภัย ดินโคลนถล่มและคลื่นลมแรง

------------------------------------------------------


ด้วยกรมอุตุนิยมวิทยา แจ้งเตือนในช่วงวันที่ 20 - 24 กุมภาพันธ์ 2563  ลมตะวันออกที่พัด   ปกคลุมอ่าวไทยและภาคใต้มีกำลังแรงขึ้น ส่งผลให้ภาคใต้มีฝนเพิ่มขึ้น คลื่นลมบริเวณอ่าวไทยมีกำลังแรงขึ้น คลื่นสูง 2 - 4 เมตร บริเวณชายฝั่งภาคใต้ฝั่งตะวันออกระวังอันตรายจากคลื่นที่ซัดเข้าหาฝั่ง ชาวเรือควรเดินเรือด้วยความระมัดระวัง เรือเล็กบริเวณอ่าวไทยตอนล่างควรงดออกจากฝั่ง 
ขอให้ประชาชนในพื้นที่ ระวังอันตรายจากฝนตกหนักปริมาณฝนสะสม น้ำท่วมฉับพลัน และน้ำป่าไหลหลาก และติดตามประกาศจากกรมอุตุนิยมวิทยาอย่างใกล้ชิด ทั้งนี้แจ้งเหตุประสบภัยพิบัติได้ที่ เบอร์โทรศัพท์ 075-750057 ได้ตลอด 24 ชั่วโมง
จึงประกาศให้ทราบโดยทั่วกัน
           ประกาศ ณ วันที่ 21 กุมภาพันธ์ พุทธศักราช 2563
                          (นายฉัตรชัย  ศรีวิสุทธิ์)

                นายกองค์การบริหารส่วนตำบลโมคลาน
